好望角鎮

好望角鎮，又叫好望角市、急當，北話叫開普敦，係南非一城市，亦係一埠。行政上，佢係南非嘅立法京城，亦係西開普省省城。因爲咁，好望角鎮有南非嘅國民議會同唔少政府機關。人口來講，係南非第二，而地就全國第一。名勝有譽為「上帝嘅餐檯」嘅桌山，同埋印度洋同大西洋交匯嘅好望角。好望角鎮以良港而聞名，近非洲最南端，東去印度洋，西去大西洋。佢亦係非洲最多人去嘅旅行點。

好望角鎮由荷蘭人開埠，係去東非、印度同遠東嘅好重要嘅補充站，當時係1652年4月6號。好望角鎮嘅意思，係海角之城，因好望角而名。

氣候 
好望角半島有地中海氣候，四季分明。冬季係每年5月到8月，西風帶同鋒面氣旋由大西洋帶嚟好多雨水，平均溫度得7 °C左右。夏季係每年11月到第二年2月，氣候溫暖而乾燥，平均氣溫係26 °C。因為地勢問題，唔同地區嘅降雨量有比較大嘅差別。因為好望角鎮西面嘅南大西洋高壓脊，經常有清新嘅西南強風吹，將空氣中入面嘅污染物吹走。

南非城市
非洲首都
西開普